Jaunas Apolonas
Pabalnotas jau pegasas
Kojom žemę kasa.
Nepamirški mano pasą –
Skrisim į parnasą.

Žalias vėjas šalim skrieja –
Su mumis nespėja,
Mes sutinkam žalią vėją,
Mes pralenkiam vėją.

Du, du, du, du – dreba oras –
Žvengia taip motoras.
Mirga mirga simaforas –
Žalias ir raudonas.

Mano jaunas Apolonas
Sauja ugnį žeria:
– Na, sakyk, ar nemalonu
Tarp dangaus ir žemės?

Nėris Salomėja
Eilėraščiai